Diari Oficial de la Generalitat Valenciana


Sumari del DOGV 5525, del 01-06-2007 (2007/6388)

RESOLUCIÓ de 3 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Addenda al conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6388


Data del document
:   03-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura i Educació
    * catàleg
    * patrimoni cultural
    * administració central
    * arxiu
    * cooperació administrativa

RESOLUCIÓ de 3 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Addenda al conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià. [2007/6388]  
Subscrita, després de la tramitació prèvia reglamentària, entre el Ministeri de Cultura i la Generalitat (Conselleria de Cultura, Educació i Esport), el 25 d'octubre de 2006, una Addenda al conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada Addenda, que ha quedat inscrita en el Registre de Convenis amb el número 0182/2007, i que figura com a annex d'esta resolució.  
València, 3 de maig de 2007.- La directora general de Relacions amb les Corts i Secretariat del Govern: Angélica Such Ronda.  
ADDENDA AL CONVENI DE COL·LABORACIÓ ENTRE EL MINISTERI D'EDUCACIÓ, CULTURA I ESPORT I LA GENERALITAT VALENCIANA PER A LA REALITZACIÓ DEL CENS DEL PATRIMONI DOCUMENTAL VALENCIÀ.  
Madrid, 25 d'octubre de 2006  
REUNITS  
D'una part: L'Excma. Sra. Carmen Calvo Poyato, ministra de Cultura, en nom i representació de l'esmentat departament ministerial, en virtut del que establix l'article 13 de la Llei 6/1997, de 14 d'abril, d'Organització i Funcionament de l'administració General de l'Estat i conforme a l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció donada per la Llei 4 /1999.  
D'una part: L'Hble. Sr. Alejandro Font de Mora Turón, conseller de Cultura, Educació i Esport, actuant en nom i representació de la Generalitat en virtut de l'acord adoptat pel Consell de data 6 d'octubre de 2006.  
EXPOSEN  
I. Amb data 28 d'octubre del 2002 ambdós parts van subscriure un conveni de col·laboració per a la realització del Cens del Patrimoni Documental, en desplegament, respectivament, de competències pròpies i conforme a l'art. 51 de la Llei 16/1985, de 25 de juny, de Patrimoni Històric Espanyol: "L'Administració de l'Estat en col·laboració amb les altres Administracions competents, confeccionarà el Cens dels Béns integrants del Patrimoni Documental", sent, igualment, d'aplicació l'art. 78 de la Llei 4/1998, d'11 de juny, de la Generalitat Valenciana, del Patrimoni Cultural Valencià.  
II. En les clàusules tercera i sèptima de l'esmentat conveni queda supeditada la vigència a la realització del seu objecte (elaboració del Cens del Patrimoni Documental Valencià), així com a la subscripció d'addendes per a estipular el finançament anual de tal objectiu, d'acord amb les disponibilitats pressupostàries i l'avaluació dels treballs realitzats.  
Per tot allò que s'ha exposat, ambdós parts  
ACORDEN  
Primer  
D'acord amb el que establix la clàusula tercera del conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià, subscrit el 28 d'octubre del 2002, la quantitat total per al 2006 es fixa en 20.000 euros, corresponent al Ministeri de Cultura 6.000 euros, és a dir, el 30% del total, a càrrec de la partida pressupostària 31.58.271E.777, i a la conselleria de Cultura, Educació i Esport 14.000 euros, és a dir, el 70% del total, a càrrec de l'aplicació 47.04.47.140.22.0, dels Pressupostos de Gastos de la Generalitat, conselleria de Cultura, Educació i Esport.  
Segon  
La quantitat que aporta el Ministeri de Cultura serà lliurada a la Generalitat, una vegada firmat la present addenda al conveni, a fi que siga invertida en el pagament del personal catalogador, segons el que establix la clàusula tercera del conveni.  
Firmen les parts en el lloc i data indicats en l'encapçalament.  
LA MINISTRA DE CULTURA   
Carmen Calvo Poyato  
EL CONSELLER DE CULTURA, EDUCACIÓ I ESPORT  
Alejandro Font de Mora Turón